hotchpotch/miracl-hf-unified huggingface dataset:
అట్లూరి పిచ్చేశ్వర రావు
అట్లూరి పిచ్చేశ్వర రావు (ఏప్రిల్ 12, 1925 - సెప్టెంబర్ 26, 1966), తెలుగు కథకుడు, అనువాదకుడు, నవలా రచయిత, స్క్రీన్ ప్లే రచయిత.
ఆయన ఆంధ్ర ప్రదేశ్ లోని కృష్ణా జిల్లా యందు చౌటపల్లి గ్రామంలో ఏప్రిల్ 12, 1925 న జన్మించారు. ఆ తర్వాత ఆయన కుటుంబం సమీప గ్రామమైన పులపర్రు గ్రామానికి వలస పోయింది. చౌటపల్లి గ్రామంలోనూ, కైకలూరు పాఠశాలలయందు విద్యాభ్యాసం చేశారు. హిందీ విశారద పరీక్షలలో ప్రథముడుగా నిలిచాడు. తన ఇంటర్మీడియట్ విద్యను హిందూ కాలేజ్ లో పూర్తి చేశారు. ఆయన తన విద్య పూర్తయిన తరువాత 1945 లో భారత నౌకా దళంలో చేరారు. 1948 లో అయన బి.ఆర్.డబ్ల్యూ, కె.సి.జి. పరీక్షలను ఉత్తీర్ణులయ్యారు. ఆయన 1953 లో తన ఉద్యోగానికి రాజీనామా చేశారు.
ఆయన ప్రముఖ కవి, సంఘ సంస్కర్త అయిన త్రిపురనేని రామస్వామి గారి కనిష్ఠ పుత్రికైన చౌదరాణిని వివాహం చేసుకున్నారు. ఆమె కూడా కథా రచయిత, నవలా రచయిత. ఆమె తెలుగు పుస్తక శాలను మద్రాసులో ప్రారంభించారు. ఆమె 1996 లో మరణించారు.
ఆయన తెలుగు దినపత్రిక అయిన విశాలాంధ్రలో కొంత కాలం పాటు పనిచేశారు. 1962 లో ఆయన మద్రాసు (ప్రస్తుతం చెన్నై)కు వెళ్ళి చిత్ర పరిశ్రమలో స్క్రీన్ రైటర్ గా స్థిర పడ్డాడు. ఆయన హిందీ భాషలో గల సాహిత్యాన్ని తెలుగులో అనువాదం చేయుటకు కృషి చేశాడు. అవి గోదాన్, ప్రతిధ్వని, పేకముక్కలు, మరియు గాడిద ఆత్మ కథ. ఆ అనువాదంలో భాగంగా ఆయన అనేక కథలు, రేడియో నాటికలు, వంటివి రాసాడు. వాటిలో "మనసులో మనిషీ" ప్రాధాన్యత పొందింది.
"గౌతమ బుద్ద" మరియు "వీరేశ లింగం" అనే స్క్రీప్ట్స్ ఆయన రచనా ప్రతిభకు తార్కాణాలుగా నిలిచాయి. అవి తెలుగు భాషలో ప్రసిద్ధమైనవి. చిత్ర పరిశ్రమలో ప్రముఖ స్క్రీన్ రైటర్ గా ప్రసిద్ధి పొందారు.
ఆయన సెప్టెంబర్ 26, 1966లో గుండె పోటుతో మరణించారు.
ఆయన రచనలు కొన్ని:
బెరిపల్లి.
బెరిపల్లి., అనంతపురం జిల్లా, తనకల్ మండలానికి చెందిన గ్రామము.
కోటిరెడ్డిపల్లి
"కోటిరెడ్డిపల్లి",అనంతపురం జిల్లా,ముదిగుబ్బ మండలానికి చెందిన గ్రామము.
ఆంధ్ర శాకాహార వంటల జాబితా
ఈ కూరగాయల వంటకాల జాబితా. ఈ జాబితాలో ముఖ్యమైన పదార్ధాలలో ఒకటి వృక్ష సంబంధించిన కాయగూరలు లేదా ముఖ్యమైన పదార్ధాలలో ఒకటి కూరగాయ లేదా కూరగాయలు. పాక పరంగా, కూరగాయలనేవి తినదగిన మొక్క లేదా దాని భాగం, వీటిని ముడిగా లేదా వంట చేసుకుని తినడం కోసం ఉద్దేశించబడింది.
కూచికాయలపూడి
కుచికాయలపూడి కృష్ణా జిల్లా, గుడ్లవల్లేరు మండలానికి చెందిన గ్రామము.
సముద్రమట్టానికి 9 మీ.ఎత్తు
గుడివాడ నుండి 9 కి.మీ. దూరంలో ఉంది. నేషనల్ హైవే 214 నుండి 2 కి.మీ, దూరంలో ఉంటుంది.
గుడివాడ, పెడన, హనుమాన్ జంక్షన్, మచిలీపట్నం
పామర్రు, గుడివాడ, ముదినేపల్లి, గూడూరు
గుడ్లవల్లేరు, పామర్రు నుండి రోడ్దురవాణా సొకర్యం ఉంది. రైల్వేస్టేషన్ విజయవాడ 56 కి.మీ
జిల్లాపరిషత్ హైస్కూల్, వడ్లమన్నాడ, పెంజెండ్ర
మంచినీటి చెరువు 
ఏడు ఎకరాలలో విస్తరించియున్న ఈ చెరువులో దశాబ్దాలుగా, పూడికతీయక చెరువు పూడిపోయి నీటి నిలువలు ఉండేఋవికావు. త్రాగునీటికి, వాడుకనీటికీ గ్రామస్థులు నానా అవస్థలూ పడేవారు. జనవరి/2017లో నీరు-చెట్టు కార్యక్రమంలో భాగంగా 3.3 లక్షల వ్యయంతో, చెరువులో పూడిలతీత కార్యక్రమం చేపట్టినారు.దాని ఫలితంగా, ప్రస్తుతం వేసవిలో గూడా ఈ చెరువు జలకళను సంతరించుకొన్నది. గ్రామస్థుల అవసరాలను తీర్చుచున్నది. [5]
2013 జూలైలో ఈ గ్రామ పంచాయతీకి నిర్వహించిన ఎన్నికలలో శ్రీ కొడాలి రామరాజు, సర్పంచిగా ఎన్నికైనారు. [2]
ఈ ఆలయంలో ధ్వజస్తంభం శిథిలావస్థకు చేరడంతో, నూతన ధ్వజస్థ్సంభ ప్రతిష్ఠా కార్యక్రమాలు, 2015,మే-28వతేదీ గురువారంనాడు ప్రారంభించారు. ఆ రోజు రాత్రి, అంకురార్పణ, వాస్తుపూజ, వాస్తుహోమం, విష్వక్సేనపూజ నిర్వహించారు. 29వ తేదీ శుక్రవారంనాడు ప్రత్యేకపూజలు నిర్వహించారు. 31వ తేదీ ఆదివారం ఉదయం 9 గంటలకు ధ్వజస్తంభ ప్రతిష్ఠ నిర్వహించారు. ఈ సందర్భంగా రత్నన్యాసం, యంత్రస్థాపన, పూర్ణాహుతి, పెద్ద ఎత్తున అన్నసమారాధన ఏర్పాటుచేసారు. శనివారంనాడు రాత్రి ఏర్పాటుచేసిన సంగీతవిభావరి, ఆదివారం ఏర్పాటుచేసిన చిన్నారుల సంప్రదాయ కోలాటం అందరినీ ఆకట్టుకున్నవి. ఆలయంలో ధ్వజస్తంభ ప్రతిష్ఠను పురస్కరించుకొని, ఆదివారం రాత్రి, శ్రీ సీతారాముల దివ్య కళ్యాణాన్ని కన్నులపండువగా నిర్వహించారు. ఈ కార్యక్రమంలో 20 మంది దంపతులు ఉభయదాతలుగా పాల్గొనడం విశేషం. [1]
ఈ ఊరు వ్యవసాయరంగంలో బాగా అభివృద్ధి సాధించింది. 
వ్యవసాయంఈ ఊరు డప్పు కళాకారులకు ప్రసిద్ధి చెందినది. ఈ గ్రామములో పూర్ణ అను ఒక డప్పు కళాకారుల బృందం ఉంది.
[1] ఈనాడు అమరావతి; 2015,జూన్-1&2; 29వపేజీ.
[2] ఈనాడు అమరావతి; 2015,ఆగష్టు-17; 26వపేజీ. 
[3] ఈనాడు అమరావతి; 2015,ఆగష్టు-20; 25వపేజీ.
[4] ఈనాడు అమరావతి; 2015,డిసెంబరు-19; 25వపేజీ.
[5] ఈనాడు అమరావతి/గుడివాడ; 2017,మే-21; 1వపేజీ.
లంగా ఓణి
లంగా ఓణి దక్షిణ భారతదేశంలోని స్త్రీలు ధరించే సాంప్రదాయక దుస్తులు. ముఖ్యంగా ఆంధ్రప్రదేశ్, కర్ణాటక, తమిళనాడు, కేరళ రాష్ట్రాలలో యుక్తవయస్సులోని అవివాహితులైన స్త్రీలు ధరిస్తారు. దీనిని తమిళులు ధావనిగా పిలుస్తారు.
ఓణి లేదా లంగా ఓణి లేదా పైట పావడ, అవివాహిత యువతులు ధరించే దక్షిణ భారత సాంప్రదాయిక దుస్తులు. ఓణి చీర అంత పెద్దగా ఉండదు. కాబట్టి ఇది నడుము నుండి పాదాల వరకు/ముందు వైపు సింహ భాగం, వెనుక కొంత భాగం ఆచ్ఛాదన నివ్వదు. అందుకే దీని క్రింద (లోపలి లంగా పైన) పై లంగా వేసుకొంటారు. చీర వలె దీనికి కుచ్చిళ్ళు కట్టరు. ఉదరం నుండి నడుము మీదుగా ఒకే ఒక చుట్టుగా వెళ్ళి మరల ఉదరము నుండి వక్షోజాలను కప్పుతూ భుజము పైకి వెళ్ళి మిగిలిన భాగం పైటగా వెనక్కి వెళ్తుంది. దీనిని వివాహిత స్త్రీలు ధరించరు. ఆంగ్లంలో దీనిని హాఫ్ సారీ (Half Saree) అని సంబోధిస్తారు.
సాధారణంగా పుష్పించిన తర్వాత జరిపే వేడుకలో (బాల్యం నుండి యౌవనం లోనికి అడుగు పెట్టిన సందర్భ సూచికగా) యువతి దీనిని మొదటి సారి ధరిస్తుంది. పుష్పించే వరకు బాలిక లంగా, నడుము వరకు (హుక్స్/కొండీలు వెనుక వైపు ఉండే) జాకెట్టునే ధరిస్తుంది.
దాని తర్వాత యువతులు లంగా ఓణిలను దైనందిన కార్యాలలోనే కాకుండా గుళ్ళకు, ఉత్సవాలకి, పండుగలకి, శుభకార్యాలకి (ప్రత్యేక సందర్భాలలో పట్టు వంటి ఖరీదైనవి) ధరిస్తారు. పెళ్ళి అయిన స్త్రీలు లంగా ఓణికి స్వస్తి పలికి చీరలు ఉపయోగించటం మొదలు పెడతారు. 
తెలుగు ఆడపడుచులు యుక్త వయస్సు రాగానె మొదటగా ఓణి ధరింప జేసె రోజుని ఒక పండుగగా జరుపుతారు. ఆ తర్వాత చీరను ధరింప జేసె రోజును కూడా ఒక ఉత్సవంగా జరుపుతారు. ప్రస్తుత కాలంలో లంగా ఓణి ధరించే ఆడపిల్లలు అసలు లేరనె చెప్పాలి. దానికి కారణం ... పాశ్చాత్య దుస్తుల ప్రభావమో, సౌకర్య వంతమో... మరేదో కారణమైనా లంగా ఓణి కనుమరుగైనదనే చెప్పాలి.
కాని ఈ మధ్యకాలంలో అక్కడక్కడా ప్యాషన్ పెరేడ్ లలో, సినిమాలలోను దర్శనమిస్తున్నాయి. ప్యాషన్ డిజైనర్ల కృషో, సినిమాల ప్రభావమో, నాగరికతలో మార్పో ... కారణమేదైనా లంగా ఓణీ లకు పూర్వ వైభవము తప్పక వచ్చే చూచనలు కనిపిస్తున్నాయి. స్త్రీల వస్త్ర ధారణలో ఎన్నేన్నో మార్పులు వచ్చినా చీర కట్టులోని సౌకర్యవంతము, అందము, నిండు తనము, మరేదానిలో లేనట్టే... లంగా ఓణీ ల 
నిండుతనము మరెందులోను వుండదనిపిస్తుంది. 
కర్ణాటక, తమిళనాడు, ఆంధ్ర ప్రదేశ్లో దీని వాడకం ఎక్కువ. కేరళలో సాధారణంగా యువతులు లంగా ఓణిని ధరించరు.
కె.బి. తిలక్
కొల్లిపర బాలగంగాధర్ తిలక్ (జనవరి 14 , 1926 - సెప్టెంబరు 23, 2010) స్వాతంత్య్ర సమరయోధుడు, దర్శకుడు, నిర్మాత. పశ్చిమ గోదావరి జిల్లా దెందులూరు లో 1926, జనవరి 14న జన్మించాడు. ఆయన తండ్రి వెంకటాద్రి స్వాతంత్య్ర సమరయోధుడు. ఏలూరులో చదివేటప్పుడు తిలక్ స్వాతంత్య్రోద్యమం పట్ల ఆకర్షితులయ్యాడు. క్విట్ ఇండియా ఉద్యమంలో పాల్గొని 1942లో జైలుకి వెళ్లారు. తర్వాత ముదిగొండ జగ్గన్నశాస్త్రి ప్రోత్సాహంతో ప్రజా నాట్యమండలిలో సభ్యునిగా చేరి అనేక నాటకాలను ప్రదర్శించాడు. మేనమామలు ఎల్.వి.ప్రసాద్, అక్కినేని సంజీవిల ప్రోత్సాహంతో తొలుత కొన్ని సినిమాలకు ఎడిటర్‌గా చేసి, తర్వాత అనుపమ చిత్ర నిర్మాణ సంస్థను ఏర్పాటు చేశాడు 2010, సెప్టెంబరు 23న మరణించాడు..
నరవ బెనపలె
నరవ బెనపలె, ప్రకాశం జిల్లా, గిద్దలూరు మండలానికి చెందిన గ్రామము.
గిద్దలూరు నుండి 5 కి.మీ దూరములో బయన పల్లి గ్రామము ఉన్నది .బయన పల్లిలో ఛాలా ముఖ్యమైన దేవాలయాలు ఉన్నాయి. మావూరిలో పీర్ల పండుగ ఛాలా బాగా ఛెస్తారు. మావూరిలో ప్రకాసం జిల్లా లోనే అతి పెద్ద గుండం ఉంది.
సింహాద్రి సత్యనారాయణ
సింహాద్రి సత్యనారాయణ (అక్టోబర్ 19 , 1929 - సెప్టెంబర్ 24, 2010). మాడుమార్లు ఆంధ్రప్రదేశ్ ప్రభుత్వంలో మంత్రిగా పనిచేశారు. ఆయన లా చదివారు. 30 ఏళ్ల పాటు న్యాయవాదిగా ఆవనిగడ్డలోనే పనిచేశారు.
1929లో అవనిగడ్డ మండలం లోని బందలాయిచెరువు గ్రామంలో పుట్టారు.
ఆనంతరం ఎన్టీఆర్ స్థాపించిన తెలుగు దేశం పార్టీపై అభిమానంతో మొదటినుండి ఆ పార్టీలో పనిచేశారు. 1985లో తెలుగు దేశం పార్టీ ఆయనకు అవనిగడ్డనుండి పోటీ చేయడానికి టిక్కెట్ ఇచ్చింది. మొదటిసారి పోటీ చేసిన ఆయన గెలిచారు. ఆనంతరం 1988లో పోటీ చేసి గెలిచాడు. ఎన్టీఆర్ సింహాద్రి ఈమారు దేవాదాయశాఖను అప్పగించారు. 1989లో కాంగ్రెస్ పార్టీ గాలి వీస్తున్న తరుణంలో సైతం ఆయన స్వల్ప ఆధిక్యంతో గెలిచారు. 1995లో విజయవాడనుంచి పోటీ చేసి గెలిచారు. వాణిజ్య మంత్రిత్వ శాఖను ఆయనకు అప్పగించారు. 1999లో రాజకీయాలంటే విరక్తి పుట్టిన ఆయన రాజకీయాలకు స్వస్తీ చెప్పారు. ఆయితే 2004లో ఇండిపెండెంట్ గా పోటీ చేసి నేటి అవినీతి రాజకీయాలతో పోటీ పడి గెలవలేక పోయారు. రెండుసార్లు దేవాదాయ శాఖను చేపట్టడంతో విజయవాడ పరిసర ప్రాంతాల్లోని ప్రజలు ఆయన్ను దేవుడి మంత్రిగా పిలుస్తారు.ఆ ప్రాంతంలో ఆయన హయాంలో పలు టిటిడి మండపాలు కట్టించారు. ఎత్తిపోతల పథకాలకు భారీ నిధులు కేటాయించారు.
నిజాయితీకి ఆయన నిలువుటద్దం. ఎన్నికల్లో వాగ్ధానాలు చేస్తే వాటిని తప్పకుండా ఆమలు పరిచేవారు. ఇప్పటి రాజకీయ నాయకులలాగా ఏరు దాటిన తర్వాత తెప్ప తగలెయ్యటంలా కాకుండా గెలిచిన తర్వాత ప్రజల్లో ఉండి వారి సాధక బాధలను గమనించేవాడు.లోక్ సత్తా పార్టీ రాష్ట్రంలోని నిజాయితీగల రాజకీయ నాయకుల పేర్లను ప్రకటించింది. అందులో సింహాద్రి సత్యనారాయణనే మొదటి స్థానంలో ఉండటం ఆయన రాజకీయ జీవితం ఎంత స్వచ్ఛమైనదో చెబుతుంది.
సింహాద్రి సత్యనారాయణకు భార్య, ఏకైక కుమారుడు చంద్రశేఖరరావు ఉన్నారు.కుమారుడు డా.సింహాద్రి చంద్రశేఖరరావు దేశంలోనే క్యాన్సర్‌ చికిత్సా నిపుణులలో ఒకరిగా ప్రఖ్యాతి చెందారు. వైద్యవృత్తిలో పేదలపట్ల కరుణారసం చూపించే చంద్రశేఖరరావు తన తండ్రి తనకు ఉగ్గుపాలతో నేర్పిన గుణం పేదలకు సహాయం చేయడం.
అస్వస్ధతగా వున్న ఆయనను విజయవాడ నాగార్జున ఆసుపత్రిలో చేర్పించారు.శుక్రవారం సెప్టెంబరు 24, 2010 మధ్యాహ్నం 2.20 నిమిషాలకు తుదిశ్వాస విడిచారు.
విష్ణు పురాణం
విష్ణు పురాణం (ఆంగ్లం: Vishnu Puranam) చిరంజీవి అయిన మార్కండేయ మహర్షిచే చెప్పబండింది. కృష్ణ వంశీయుడైన వజ్రుడు అను చక్రవర్తి సామంతరాజులు సంసేవిస్తున్న సమయంలో అక్కడకు వచ్చిన మహా ఋషులు, బ్రాహ్మణులు రాజును చూసి సనాతన వైష్ణవ ధర్మములు తెలుసుకొనుటకు వజ్రుడు అర్హుడని భావించి వైషవ ధర్మమును తెలుసుకొమ్మని చెప్పారు. వారి మాటలను విని వజ్రుడు వినమ్రుడై మునులను విష్ణు ధర్మము చెప్పమని ప్రార్థించాడు. వారు మార్కండేయ మహాముని వైష్ణ ధర్మములు చెప్పుటకు అర్హుడని భావించి అతడిని విష్ణు ధర్మము చెప్పమని కోరారు. సభాసదులు అందరూ వినుచుండగా వజ్రుడు మార్కండేయ మహార్హి సంవాదంగా విష్ణు పురాణం చెప్పబడింది.
శ్వేతద్వీపమున ప్రవేశించిన జీవులు తరువాత ఆదిత్యమండలము ద్వారా బ్రహ్మలో ప్రవేశించి అనిరుద్ధుని, సంకర్షుని పొంది చివరకు వాసుదేవుడిని పొంది ముక్తులౌతారని చెప్పబడింది.
ఈ.ఎస్.ఎల్.నరసింహన్
ఈ.ఎస్.ఎల్.నరసింహన్ (ఈక్కాడు శ్రీనివాసన్ లక్ష్మీ నరసింహన్) (తమిళం: ஈக்காடு சீனிவாசன் லக்ஷ்மி நரசிம்மன்) (జననం1946) మద్రాసు విశ్వవిద్యాలయములో భౌతిక శాస్త్రంలో పట్టా పుచ్చుకున్నాడు. రాజకీయ శాస్త్రంలో ఉన్నత పట్టా చదివారు. మద్రాసు న్యాయ విశ్వవిద్యాలయము నుండి ఎల్ఎల్బి పూర్తి చేశారు. 
1968లో భారత పోలీసు సేవలో చేరి, ఆంధ్రప్రదేశ్ విభాగానికి మారాడు. ఇంటిలిజెన్స్ బ్యూరో ప్రధాన అధికారిగా పనిచేసి 2006 లో ఉద్యోగ విరమణ చేశారు. ఆ తరువాత మాస్కో రాయబారిగా ప‌నిచేశారు.  ఛత్తీస్ఘర్ కి మూడవ గవర్నర్ గా పనిచేసి డిసెంబరు 28, 2009న అదనపు బాధ్యతగా 22 వ ఆంధ్రప్రదేశ్ గవర్నర్ గా ప్రమాణ స్వీకారం చేశారు. జనవరి 22, 2010న పూర్తి బాధ్యతలు స్వీకరించారు.ప్రస్తుతం తెలంగాణ,ఆంధ్రప్రదేశ్ రాష్టాలకు గవర్నర్ గా ఉన్నారు
భారత డిజిటల్ లైబ్రరీ
భారత డిజిటల్ లైబ్రరీ (Digital Library of India) 
పుస్తకాలను స్కానింగు చేసి అందజేస్తున్నారు. ఏప్రిల్ 2010 నాటికి రాష్ట్ర కేంద్ర గ్రంథాలయం, నగర కేంద్ర గ్రంథాలయం తరపున 14,343 తెలుగు పుస్తకాలు లభ్యమవుతున్నాయి.జులై 2012 నాటికే మొత్తం భాగస్వామ్యాలద్వారా 23361 పైగా తెలుగు పుస్తకాలు 4,480,653 మొత్తం పేజీలతో డిజిటల్ రూపంలో (బొమ్మ) అందుబాటులో ఉన్నాయి. అన్ని భాషలలో కలిపి 3,47,462 పుస్తకాలు, 123,390,315 మొత్తం పేజీలు డిజిటైజ్ చేయబడ్డాయి.
. పన్నెండవ పంచవర్ష ప్రణాళికలో డిజిటల్ లైబ్రరీ ఫథకాలకు 70కోట్ల రూపాయల ప్రణాళిక తయారుచేయబడింది.
వెబ్సైట్ లో చదువుటకు టిఫ్ (TIFF) బొమ్మలు చూపెట్టగలిగే ఉపకరణము, మీ విహరిణిలో స్థాపించుకోవాలి. ఇంటర్నెట్ ఎక్సోప్లోరర్ వాడితే ఆల్టెర్నాటిఫ్ (alternatiff) వాడాలి. లినక్స్ ఫైర్‌ఫాక్స్ వాడుకరులు, మొజ్‌ప్లగ్గర్ (mozplugger) పొడిగింతను స్థాపించుకోవాలి. ఫైర్పాక్స్ (3.6.3) లో ఒక పేజి చూపించే లింకు మాత్రమే పనిచేస్తున్నది. పేజీలు తిప్పడానికి, క్రింద వున్న వచ్చే ప్రేమ్లో క్రిందదాక పోవాలి ( పేజీ డౌన్ చేయాలి).
ఆర్కైవ్. ఆర్గ్ లో భారత డిజిటల్ లైబ్రరీలోని కొన్ని పుస్తకాలు అందుబాటులో ఉన్నాయి. వీరి పుస్తకపు పేజీలను చూపించే సాఫ్ట్వేర్ వాడుకరులకు సులభంగా, అన్ని విహరిణులలో పనిచేస్తుంది. 'నడుపు' బొత్తాము నొక్కితే, పేజీలు స్వయంచాలకంగా తిప్పబడతాయి. డిఎల్ఐ వెబ్సైటు కొంతమంది కాపీరైట్ అభ్యంతరాలవలన ఆపివేయబడినా, DLI పుస్తకాలన్నీ ఆర్కైవ్.ఆర్గ్ లో అందుబాటులో వున్నాయి.
ఏప్రిల్ 2012 లో ఐఐఎస్సి నిర్వహించే సైటులో నెలరోజుల గణాంకాలను పరిశీలించితే అన్ని భాషల పుస్తకాలమొత్తానికి సగటు గణాంకాలు ఇలా ఉన్నాయి.
రాష్ట్ర కేంద్ర గ్రంథాలయం
తెలంగాణ రాష్ట్ర కేంద్రీయ గ్రంథాలయం స్టేట్ సెంట్రల్ లైబ్రెరీ హైదరాబాద్ నగరంలో ఉన్న సార్వజనిక గ్రంథాలయం. ఈ గ్రంథాలయం స్వాతంత్ర్యానికి ముందు అసాఫియా లైబ్రెరీగా ప్రసిద్ధం. ఈ గ్రంథాలయం ప్రస్తుతమున్న భవనాన్ని 1891లో నవాబ్ ఇమాదుల్‌ముల్క్ సయ్యద్ హుస్సేన్ బిల్‌గ్రామీ కట్టించాడు. ఈ భవనం అపూర్వ కళాఖండం, ఇంటాక్ హైద్రాబాద్ వారు ఈ భవనాన్ని సంప్రదాయ పారంపరిక వారసత్వంగా 1998లో ప్రకటించింది.
ఈ గ్రంథాలయం మూసీ నది తీరంలో అఫ్జల్‌గంజ్ లో ఉంది. దాదాపు ఐదు లక్షల పుస్తకాలు, పత్రికలు, తాళపత్ర గ్రంథాలు ఈ గ్రంథాలయంలో ఉన్నాయి.
1891లో మౌల్వీ సయ్యద్ హుస్సేన్ బిల్‌గ్రామీ తన సొంత పుస్తకాలతో ఈ గ్రంథాలయానికి నాంది పలికారు. గ్రంథాలయ భవనం 72,247 చదరపు గజాల విస్తీర్ణంలో నెలకొని ఉంది. అజీజ్ ఆలీ అనే ఆర్కిటెక్ట్ ద్వారా భవన నిర్మాణం జరిగింది. శంకుస్థాపన 1932లో మీర్ ఉస్మాన్ అలీ ఖాన్ చేయగా, 1936లో గ్రంథాలయాన్ని ఈ భవనంలోకి తరలించారు. పెద్ద గదులతో, ఎత్తైన పైకప్పుతో రాజప్రాసాదాన్ని తలపించేలా ఉంటుందీ భవనం. 1941లో ఈ గ్రంథాలయం గోల్దేన్ జూబిలీ (50 ఏళ్ళ ఉత్సవం) జరుపుకుంది. 1955లో స్టేట్ సెంట్రల్ లైబ్రెరీగా పేరు మార్పు పొంది ప్రభుత్వ ఆధీనంలోకి వచ్చింది.ఈ గ్రంథాలయంలో ఐదు లక్షల పుస్తకాలున్నాయి. 19వ శతాబ్దం తొలినాళ్ళ నుండి నేటి వరకు ప్రచురితమైన అన్ని పుస్తకాలు దొరుకుతాయి. వీటిలో ఆంగ్లం, హిందీ, తెలుగు, తమిళం, కన్నడ, మరాఠీ, సంస్కృతం, ఉర్దూ, అరబ్బీ మరియు పర్షియన్ భాషల పుస్తకాలున్నాయి. దాదాపు 17 వేల చేవ్రాత తాళపత్రాలు ఇక్కడి నుండి తెలంగాణ ఓరియంటల్ మానుస్క్రిప్ట్ లైబ్రరీకి 1967 లో తరలించబడ్డాయి.
1941లో అప్పటి నిజాం నడిపిన పత్రిక - "హైదరాబాద్ సమాచార్" ప్రతులు.
2004 ఏప్రిల్ 1 నాటికి గ్రంథాలయంలో ఉన్న 4,41,573 పుస్తకాల వివరాలు:
నేషనల్ ఇన్ఫర్మాటిక్స్ సెంటర్ వారు రూపొందించిన ఈ-గ్రంథాలయ అనే సాఫ్టువేరు వాడి మొదటి దశ కంప్యూటరీకరణ చేయడం జరిగింది. కార్నెగీ-మెల్లన్ యూనివర్సిటీ వారి యూనివర్సల్ ఆన్లైన్ లైబ్రెరీ ప్రాజెక్టు పధకం కింద దాదాపు 40,000 పుస్తకాలు డైజిటైజ్ చేయబడ్డాయి. హిందీ, ఆంగ్లం, తెలుగు, ఉర్దూ మరియు పర్షియా భాషల పుస్తకాలు డిజిటైజ్ చేసారు.
నగర కేంద్ర గ్రంథాలయం లోని ఎంపిక చేసిన పుస్తకాలను స్కానింగు చేసి భారత డిజిటల్ లైబ్రరీ ద్వారా అందజేస్తున్నారు. ఏప్రిల్ 2010 నాటికి 14343 తెలుగు పుస్తకాలు లభ్యమవుతున్నాయి.
నగర కేంద్ర గ్రంథాలయం
నగర కేంద్ర గ్రంథాలయం, హైద్రాబాద్ లో 1961 ప్రారంభమైంది.
భారత డిజిటల్ లైబ్రరీప్రాజెక్టు లో భాగంగా, రాష్ట్ర కేంద్ర గ్రంథాలయం, మరియు దీని లోని ఎంపిక చేసిన పుస్తకాలను స్కానింగు చేసి భారత డిజిటల్ లైబ్రరీ ద్వారా అందజేస్తున్నారు. ఏప్రిల్ 2010 నాటికి 14343 తెలుగు పుస్తకాలు లభ్యమవుతున్నాయి.
1.4.2004 న 1,83,826 పుస్తకాలున్నాయి.
నోవహు
నోవహు నీతిపరుడును తన తరములో నిందారగితుడునై ఉండెను.నోవహు దివునితోకూడా నడిచినవాడు. దేవునియందు భయభక్తులు గలవాడు. ఇతని కుమారుల పేర్లు షేము, హాము, యాపేతు 
నరుల చెడుతనము భూమిమీద గొప్పదనియు, వారి హృదయము చెడుతలంపులలో ఊహ అంతయు ఎల్లప్పుడు కేవలము చెడ్డదనియు యెహోవాచూచి భూమిమీద గల నరులను చేసినందుకు యెహోవా సంతాపము నొంది తన హృదయములో నొచ్చుకొనెను. అందుకు దేవుడు నేను సృజించిన నరులను, జంతువులను, పురుగులను, ఆకాశపక్ష్యాదులను భుమిమీద ఉండ క్కుండ తుడిచివేయుదుననుకొనెను. 
కానీ నోవహు నీతిపరుడు గనుక అతనితో సమస్త శరీరుల మూలముగా భూమి బలాత్కారముతో నిండియున్నది గనుక నా సన్నిదిని వారి అంతము వచ్చియున్నది ఇదిగో వారిని భూమితో కూడా నాశనము చేయుదునని దేవుడు చేప్పెను. నీకొరకు చితిసారకపు మ్రానుతో ఓడను చేసికొనుము, అరలు పెట్టి ఆ ఓడను చేసి లోపటను, వెలుపటను కీలును పూయమని చేప్పెను. 
ఆ ఓడ 300 మూరల పొడుగు, 50 మూరల వెడల్పును, 30 మూరల యెత్తును గలదై ఉండ . 
ఆ ఓడకు కిటికీ చేసి పైనుండి మూరడు క్రిందికి దాని ముగించవలెను. దాని ప్రక్కనే తలుపుండవలెను.3 అంతస్తులుండవలెను. జలప్రవాగమును రప్పించెదను. సమస్త శరీరులను ఆకాశము క్రింద నుండి తుడిచివేయుదును. లోకమందున్న సమస్తమును చనిపోవును.
__NOEDITSECTION__
గల్ఫ్ తెలుగు రేడియో
గల్ఫ్లో మొట్టమొదటి తెలుగు భాషా రేడియో స్టేషన్ మే-రంజని 1152AM. ఇది 3 సంవత్సరాలుగా మంచి, ప్రసిద్ధమైన వినోదాన్ని అందిస్తుంది. ఇది ప్రత్యక్ష ప్రసార ప్రేక్షక భాగస్వామ్యాన్ని సృష్టించే అంశాలను కలిగి ఉన్న 7 గంటల వైవిధ్య కార్యక్రమాలను రోజు సాయంత్రం 3 నుండి రాత్రి 10 గంటల(UAE స్థానిక సమయం), ప్రసారం చేస్తుంది .ఈ ప్రాంతంలో నివసిస్తున్న ప్రేక్షకులకు వినోదం కంటెంట్ యొక్క స్థానికీకరణ కూడా జరిగింది.
On the technical side, the Amplitude Modulated broadcasting through state-of-the-art high-power transmitters ensures perfect aural quality. Plus, to stay up-to-date with tonal fidelity innovations, Me-Ranjani 1152Am has done away with tapes and compact discs entirely. The complete programming of the channel is now digested and transmitted through a high-end computer server to ensure zero impurities and disturbances with sound clarity that is second to none.
REACH
The network strength of Me-Ranjani 1152AM Telugu Radio covers a radius of over 600 km, thus broadcasting clear, high quality entertainment throughout the GCC and beyond. The station's reach spans the entire Gulf region including Kuwait, Bahrain, Qatar, KSA, Oman, UAE and many more. This includes an estimated 1.2 million Telugu audiences of which close to half a million reside in the UAE alone.
ME-RANJANI TELUGU MAGAZINE 
AT Me-Ranjani 1152Am, we have continued the pioneering streak with our newest foray into publishing. Me-Ranjani Telugu Magazine, launched in February 2010, is the first Telugu monthly publication in Gulf region. This visually-oriented magazine, printed in full glossy colour throughout, provides a highly attractive offering. It features not just a futuristic look, but content which appeals to both next-gen audiences as well as traditionalist readers.
REACH
Me-Ranjani Telugu Magazine is distributed across the Gulf region including Kuwait, Bahrain, Qatar, Oman and the UAE. Of the total published copies 10,000 are circulated in the UAE alone. Extending our reach to every part of the emirates, we have appointed Mallik News Agency, which covers a far-reaching network, as the distributor.
Plus, with continuous promotional slots on our ever popular 3-year-old radio channel Me-Ranjani 1152AM, the magazine is guaranteed to build on its resounding success. Make the most of this first-ever opportunity to extend your brand's reach by attracting the high purchasing power of Telugu audiences across the Gulf.
నృత్య నాటిక
నృత్య నాటిక అనునది ఒక విశిష్టమైన నృత్య కళ. ఈ కళారూపంలో గాయకులు, సంగీతకారులు, నర్తకులు కలిసి ఒక కథను లేక ఒక ఘట్టాన్ని ఒక నృత్యరూపంలో ప్రదర్శిస్తారు. ఇందులో పాటలకే కాక పద్యాలకు, పదములకు కూడా స్థానం ఉంది. ఈ కళ యందు హావ-భావాలు, నటన, దుస్తులకు ఎక్కువ ప్రాధాన్యత ఉంటుంది అప్పుడప్పుడూ మాత్రమే నాట్యం ప్రధానాంశం అవుతుంది. ప్రతి వాగ్గేయకారుడు తన కృతిలలో కచ్చితంగా ఒక నృత్యనాటకాన్ని రచించడం కద్దు.
దైనిక్ జాగరణ్
"దైనిక్ జాగరణ్" () అనేది భారతదేశంలో ఒక హిందీ భాషా దిన పత్రిక. వార్తా దినపత్రికల్లో సర్క్యులేషన్ (అమ్ముడయ్యే పత్రికల సంఖ్య)పరంగా ఇది భారతదేశంలో 3వ స్థానంలో మరియు ప్రపంచవ్యాప్తంగా 17వ స్థానంలో ఉంది.
పురాణ్‌చంద్ర గుప్తా ఝాన్సీలో 1942లో దైనిక్ జాగరణ్ పత్రికను స్థాపించారు. 1947లో దైనిక్ జాగరణ్ ప్రధానకార్యాలయం కాన్పూర్‌కు మార్చబడింది, ఇక్కడ సెప్టెంబరు 21, 1947లో ఈ పత్రిక రెండో ఎడిషన్ ప్రారంభమైంది. రెవా మరియు భోపాల్ ఎడిషన్‌లను 1953 మరియు 1956లో ప్రారంభించారు. 1975లో, గోరఖ్‌పూర్ ఎడిషన్ ప్రచురణ ప్రారంభమైంది, తరువాత 1979లో వారణాసి, అలహాబాద్, లక్నో ఎడిషన్‌లు ప్రారంభమయ్యాయి. 1984లో, మీరట్ ఎడిషన్‌ను ప్రారంభించారు.
ఆపై, 1986లో ఆగ్రా, 1989లో బరేలీ, 1990లో ఢిల్లీ ఎడిషన్‌లను ప్రారంభించారు. 1997 మరియు 2006 మధ్యకాలంలో పద్దెనిమిది, 2007-08లో ఆరు కొత్త ఎడిషన్‌లు ప్రారంభమయ్యాయి.
దైనిక్ జాగరణ్ పత్రికను 55.7 మిలియన్‌ల మందికిపైగా పౌరులు చదువుతున్నారు, తద్వారా ఇది భారతదేశంలో అత్యధిక పాఠకులు ఉన్న పత్రికగా గుర్తింపు పొందింది. ప్రస్తుతం దైనిక్ జాగరణ్ యొక్క 37 ఎడిషన్‌లు భారతదేశంలోని 11 రాష్ట్రాల్లో ప్రచురించబడుతున్నాయి. ఈ కింది ప్రాంతాల నుంచి దీని ఎడిషన్‌లు ప్రచురించబడుతున్నాయి:
ఈ పత్రిక వెబ్‌సైట్ Jagran.com, ఇది యువకులు, వంటమనుషులు, ఆధునిక మహిళలు, విద్య, బాలీవుడ్‌లకు సంబంధించిన అంశాలు మరియు స్థానిక వార్తలను అందిస్తుంది.
ఉత్తరప్రదేశ్‌లో అసెంబ్లీ ఎన్నికలకు ముందు దైనిక్ జాగరణ్ ప్రకటనలను వార్తలరూపంలో ప్రచురించినట్లు ఏప్రిల్ 2010లో ప్రెస్ కౌన్సిల్ ఆఫ్ ఇండియా నిర్ధారించింది, ఈ వివాదం డబ్బు తీసుకొని వార్తల ప్రచురణ (పెయిడ్ న్యూస్)గా ప్రాచుర్యం పొందింది. రాష్ట్రీయ పరివర్తన్ దళ్‌కు చెందిన ఒక ప్రతిపక్ష అభ్యర్థికి అనుకూలంగా, పూర్తిగా ఏకపక్షంగా ఒక వార్తను ప్రకటన రూపంలో ప్రచురించిందని కౌన్సిల్ పేర్కొంది. ప్రెస్ కౌన్సిల్ ఒక ప్రకటనలో, ఎన్నికలు ఒక రోజులో జరగాల్సి ఉన్న తరుణంలో ఓటర్లను గందరగోళపరిచేవిధంగా ఈ వార్తను ప్రచురించినట్లు స్పష్టీకరించింది, పాత్రికేయ విలువలకు ఈ చర్య పూర్తిగా అనైతికమని, అంతేకాకుండా దీని ద్వారా ఈ పత్రిక ఎన్నికల చట్టాలను కూడా ఉల్లంఘించినట్లు పేర్కొంది.
సమాచార, పౌర సంబంధాల శాఖ
సమాచార, పౌర సంబంధాల శాఖ ప్రజలకు, ప్రభుత్వ విధానాలు, ప్రణాళిక వివరాలను తెలియచేయటానికి బహుముఖ మాధ్యామాల ద్వారా కృషిచేస్తుంది. అంతేకాకుండా ప్రజల స్పందనలను, అభిప్రాయాలను ప్రభుత్వం దృష్టికి తీసుకురావటానికి కృషి చేస్తుంది.
ఆంధ్ర ప్రదేశ్ ప్రెస్ అకాడమీ 1996 లో ఏర్పాటయింది. వృత్తిపర విలేకరుల నైపుణ్యాలు, ప్రమాణాలు పెంచడం, వార్తల విషయంలో బోధన, పరిశోధనను ప్రోత్సహించడానికి, సమన్వయ పరచడం, దీని ముఖ్యోద్దేశాలు.
ఆంధ్ర ప్రదేశ్ ప్రెస్ అకాడమీ
ఆంధ్ర ప్రదేశ్ ప్రెస్ అకాడమీ 1996 లో ఏర్పాటయింది. వృత్తిపర విలేకరుల నైపుణ్యాలు, ప్రమాణాలు పెంచడం, వార్తల విషయంలో బోధన, పరిశోధనను ప్రోత్సహించడానికి, సమన్వయ పరచడం, దీని ముఖ్యోద్దేశాలు.
ఇది ప్రచురించిన పుస్తకాలు , అంతర్జాలంలో ఉచితంగా లభ్యం.
పాత పత్రికలు, మేగజైన్లు ఉదాహరణగా కొద్ది పేజీల నకళ్లను దీని వెబ్సైటులో భద్రపరచారు.
జె. గీతారెడ్డి
జె. గీతారెడ్డి భారీ పరిశ్రమల శాఖ, చక్కెర, వాణిజ్యం, ఎగుమతులు శాఖల మంత్రి. ఇదివరలో సమాచార మరియు పౌర సంబంధాల శాఖ మంత్రిగా పనిచేశారు.
లేపాక్షి నాలెడ్జ్ హబ్ భూకేటాయింపుల వ్యవహారంలో జే గీతారెడ్డికి సీబీఐ సమన్లు జారీ చేసింది. ఆగస్టు 26, 2013 మంగళవారం గీతారెడ్డిని విచారించే అవకాశం ఉంది. గీతారెడ్డిని విచారించేందుకు రాష్ట్ర ప్రభుత్వానికి సీబీఐ అధికారులు లేఖ రాశారు. అయితే గీతారెడ్డిని విచారించేందుకు రాష్ట్ర ప్రభుత్వం సీబీఐ అధికారులకు అనుమతించారు. గీతారెడ్డిని ఆమె నివాసంలో సీబీఐ అధికారులు ప్రశ్నించనున్నారు.
మాడా వెంకటేశ్వరరావు
మాడా (అక్టోబర్ 10, 1950 - అక్టోబర్ 24, 2015) అని పిలువబడే మాడా వెంకటేశ్వరరావు ప్రముఖ తెలుగు నటుడు. ఇతడు నపుంసక పాత్రలకు పెట్టింది పేరు.
1950, అక్టోబర్ 10 న వెంకటేశ్వరరావు తూర్పు గోదావరి జిల్లా, కడియంలో జన్మించారు. సినిమాల్లోకి రాకముందు విద్యుత్ సంస్థలో ఉద్యోగం చేసేవారు. ఆ సమయంలో పలు నాటకాల్లో నటించారు. ముత్యాలముగ్గు, చిల్లరకొట్టు చిట్టెమ్మ సినిమాలతో మాడకు మంచి గుర్తింపు లభించింది. లంబాడోళ్ల రాందాసు, మాయదారి మల్లిగాడు, ముత్యాలముగ్గు, సఖియా, శివయ్య వంటి చిత్రాలలో నటించారు. మాడాకు అభినయ కళానిధి అనే బిరుదు ఉంది. చూడు పిన్నమ్మ అనే పాత్రతో మాడాకు మంచి గుర్తింపు వచ్చింది.
చలన చిత్రాలలో నటించడానికి ముందు ఇతడు ఆంధ్రప్రదేశ్ రాష్ట్ర ప్రభుత్వ విద్యుత్ విభాగంలో ఉప సాంకేతిక అధికారిగా పనిచేశాడు.
ఇతడు నటించిన తెలుగు సినిమాల పాక్షిక జాబితా:
2012 అక్టోబరు 7, ఆదివారం నాడు, మాడా వెంకటేశ్వరరవుకు అనంతపురంలో అనంతకళావాహిని సంస్థ దశమ వార్షికోత్సవం సందర్భంగా స్వర్ణకంకణ ధారణ జరిపి, అభినయ కళానిధి బిరుదును ప్రధానం చేశారు.
కొంతకాలంగా ఆనారోగ్యంతో బాధపడుతున్న ఆయన హైదరాబాద్‌ అపోలో ఆస్పత్రిలో చికిత్సపొందుతూ 2015, అక్టోబర్ 24 శనివారం రాత్రి తుదిశ్వాస విడిచారు.
మేషలగ్నం
మేష లగ్నాధిపతి కుజుడు. కుజుడు లగ్నాధిపతే (లగ్నం అనగా జన్మరాశి చక్రంలో 1వ స్థానం) కాక అష్టమాధిపతి (అనగా జన్మరాశి చక్రంలో లగ్నం నుంచి 8వ స్థానం) కూడా. తృతీయ (అనగా జన్మరాశి చక్రంలో లగ్నం నుంచి 3వ స్థానం) షష్టాధిపతి (అనగా జన్మరాశి చక్రంలో లగ్నం నుంచి 6వ స్థానం) బుధుడు, ధన (అనగా జన్మరాశి చక్రంలో లగ్నం నుంచి 2వ స్థానం) సప్తమాధిపతి (అనగా జన్మరాశి చక్రంలో లగ్నం నుంచి 7వ స్థానం) శుక్రుడు, వాహనాధిపతి (అనగా జన్మరాశి చక్రంలో లగ్నం నుంచి 4వ స్థానం) చంద్రుడు, పంచమాధిపతి (అనగా జన్మరాశి చక్రంలో లగ్నం నుంచి 5వ స్థానం) సూర్యుడు, భాగ్య (అనగా జన్మరాశి చక్రంలో లగ్నం నుంచి 9వ స్థానం) వ్యయాధిపతి (అనగా జన్మరాశి చక్రంలో లగ్నం నుంచి 12వ స్థానం) గురువు, రాజ్య (అనగా జన్మరాశి చక్రంలో లగ్నం నుంచి 10వ స్థానం) లాభాధిపతి (అనగా జన్మరాశి చక్రంలో లగ్నం నుంచి 11వ స్థానం) శని.
సూర్యుడు, గురువు, చంద్రుడు ఈ లగ్నానికి కారక గ్రహములై శుభత్వాన్ని ఇస్తారు. శని, శుక్రుడు మరియు బుధుడు అకారక గ్రహములై ఆశుభాన్ని కలిగిస్తారు. మేషలగ్నస్థ గ్రహ ఫలితాలను క్రింద చూడవచ్చు. 
వీరికి ఉపాధ్యాయ వృత్తిలో అభిరుఛి ఉంటుంది. లేఖకునిగా, కళాకారుడిగా అవకాశం లభిస్తుంది. బుధ దశలో మనశాంతి లోపిచండం, బంధు మిత్రులతో వివాదాలు కలుగుతాయి. ష్టమాధిపతి అయిన బుధుడు వీరికి ఉదర సంబంధ వ్యాధులు, మూర్ఛ వ్యాధి, మతిమరుపు కలిగిస్తాడు. వీరికి వ్యాపారంలో సఫలత ఉంటుంది. బుధుడి పూర్ణ దృష్టి సప్తమ స్థానం అయిన తుల మీద దృష్టి సారించడం వలన జీవిత గుణవంతుడైన భాగస్వామి లభిస్తాడు. ఆరోగ్య సమస్యలతో బాధపడగలడు. సంతాన సౌఖ్యం లోపించే అవకాశం ఉంది. వైవాహిక సుఖం సాధారణంగా ఉంటుంది.
ఈ ఆకర్షణ వీరికి ధన నష్టం, కష్టమును ఇస్తాడు. లగ్నస్థ శుక్రుడి కారణంగా వీరికి విశేష కళాభిరుచి కలిగి ఉంటుంది. లగ్నస్థ శుక్రుడు సప్తమ స్థానమైన శుక్రుడి స్వస్థానమైన తులను చూస్తున్నాడు కనుక జీవిత భాగస్వామి విచిత్రపు అలవాట్లు కలిగి ఉంటారు. జీవిత భాగస్వామికి ప్రేమ అధికంగా ఉన్న వినోదమైన వారి అలవాట్లు 
వైవాహిక జీవితంలో కొన్ని సమస్యలకు కారకుడౌతాడు.
ఫలితములు మాత్రము ప్రతి మనిషి మనిషికి వారివారి గ్రహ స్థితి గతులను బట్టి, అనేక భావములు, గ్రహ మిత్ర, శత్రు, కారకములు, అవస్థల ననుసరించి మారుతూ వుంటాయని ప్రతి వారు ముందుగా గ్రహించ వలయును.
కుట్ర సిద్ధాంతం
ఒక సంఘటననుగానీ, లేదా పరిస్థితిని గానీ విశ్లేషించే క్రమంలో, దానికి కుట్ర కోణాన్ని ఆపాదిస్తూ చెప్పడమే కుట్ర సిద్ధాంతం. ఈ కుట్ర సిద్ధాంతంలో సాధారణంగా ప్రభుత్వంగానీ, బాగా శక్తిమంతులైన వ్యక్తులుగానీ చేసిన చట్టవ్యతిరేకమైన పని గురించిన వివరణ ఉంటుంది. కుట్ర సిద్ధాంతాలు చరిత్ర గురించి, సార్వత్రిక వాస్తవాల గురించీ ప్రజల్లో ఉన్న అవగాహనను వ్యతిరేకిస్తూ ఉంటాయి.
ఈ మాట నిందాపూర్వకమైనది.
రాజకీయ శాస్త్రవేత్త మైకెల్ బార్కన్ ప్రకారం, విశ్వం మూడు సూత్రాలపై పనిచేస్తుంది అని కుట్ర సిద్ధాంతాలు నమ్ముతాయి: దానంతటదే ఏదీ జరగదు. ఏదీ కూడా మనకు కనబడుతున్నట్లుగా ఉండదు, ప్రతిదీ ఒకదానికొకటి అనుసంధానమై ఉంటుంది. మరో సామాన్య అంశం ఏంటంటే, ఈ కుట్ర సిద్ధాంతాలు తమకు వ్యతిరేకంగా ఉన్న సాక్ష్యాలను కూడా కలుపుకుని తయారవుతాయి. ఈ పద్ధతిలో అవి కల్పన అని చెప్పలేనంత కట్టుదిట్టంగా, ఓ ప్రబల విశ్వాసంగా  తయారవుతాయి అని బార్కన్ చెప్పాడు.
సామాజిక వర్గాల మధ్య సంబంధాలు, దుష్టశక్తుల ఉనికీ లాంటి వాటిని వివరించేందుకు కుట్ర సిద్ధాంతాలను కల్పిస్తూ ఉంటారు.
లగ్నం
జ్యోతిష శాస్త్రంలో లగ్నం ప్రధాన మైనది. లగ్నం శిశువు పుట్టిన సమయాన్ని ఆధారంగా చేసుకుని నిర్ణయించ బడుతుంది. ఒక రాత్రి ఒక పగటి సమయంలో మొత్తం పన్నెండు లగ్నాలు ఆవృత్తం ఔతాయి. సాధారణంగా సూర్యుడు మేషరాశి ప్రవేశ కాలం అయిన మేష సంక్రాంతి నుండి ఉదయకాలమున మేష లగ్నంతో ప్రారంభం ఔతాయి. ఒక లగ్న కాలం రెండున్నర ఘడియలు. ప్రస్తుత కాలంలో రెండు గంటల సమయం. అంటే నూట ఇరవై నిముషాలు. ఒక రోజు అనగా సూర్యోదయము మొదలు మరల సూర్యోదయము వరకు గల కాలము. ఒక రోజుకు 24 గంటలు లేదా 60 ఘడియలు. ఒక్కోరోజుకు ఈ లగ్నం నాలుగు నిముషాలు వెనుకకు జరిగి తిరిగి ఒక మాస కాలానికి వృషభ సంక్రాంతి నాటికి వృషభ లగ్నంతో మొదలౌతుంది. దానికి కారణము ప్రతి దేశ అక్షాంశముల సహాయముతో మేషాది సాయన లగ్న ప్రమాణములు తెలుసుకొనవచ్చును. ఈ సాయన లగ్న ప్రమాణములు యెన్ని యుగములు అయిననూ ఏ విదమైన మార్పు చెందవు. ఒక భూప్రదిక్షిణ కాలానికి పన్నెండు లగ్నాల ఆవృత్తం పూర్తి ఔతుంది. 
పన్నెండు లగ్నాలకు పన్నెండు రాశులు అధిపత్యం వహిస్తాయి. ఒక రోజు 12 రాశులు లేదా లగ్నముల వలన యేర్పడినది. అందువలన ఒక రోజునకు 24 గంటలు లేదా 60 ఘడియలు లేదా 12 లగ్నములు అని భావించ వలయును. ఒక రోజులో 12 లగ్నములును ఒకే ప్రమాణము కలిగి వుండవు. కానీ ఈ 12 లగ్నములు ప్రమాణము మొత్తము కలసిన 60 ఘడియలు లేదా 24 గంటలు ఔతుంది. సాధారణంగా లగ్నం నుండి వ్యక్తి జాతక గణన జరుగుతుంది. లగ్నం నుండి పన్నెండు స్థానములకు లేక భావములకు పన్నెండు కారకత్వములు ఉంటాయి. లగ్నం మొదటి (తను) స్థానం లగ్నాధిపతి, అందు ఉండే గ్రహాలను అనుసరించి వ్యక్తి గుణగణాలను గణిస్తారు. రెండవ (ధన) స్థానముకు ధనస్థానం, మూడవది (భ్రాతృ) సోదర స్థానం. నాలుగవ (మాతృ) స్థానం గృహం, సుఖం, తల్లి స్థితిని తెలుపుతుంది. అయిదవ (పుత్ర) స్థానం పూర్వపుణ్య స్థానం. ఆరవ (శత్రు) స్థానం శత్రువులు, రోగముల స్థానం. ఏడవ (కళత్ర) స్థానం. ఎనిమిదవ (ఆయువు) స్థానం మారక స్థానం. తొమ్మిదవ (భాగ్య) స్థానం తండ్రి పితరులు, పిత్రార్జితం సూచిస్తుంది. పదవ (రాజ్య) స్థానం కర్మస్థానం ఇది వ్యక్తి చేయు వృత్తిని సూచిస్తుంది. పదకొండు (లాభ) స్థానం. పన్నెండవ (వ్యయ) స్థానం.జ్యోతిష శాస్త్రంలో నవాంశానికి ఒక ప్రత్యేకత ఉంది. ఒక రాశిని తొమ్మిది సమ భాగాలుగా విభజించి ఆ రాశిలో ఉన్న గ్రహం ఏ నక్షత్రపాదంలో ఉందో నిర్ణయిస్తారు. 
నవాంశ ఆధారిత ఫలితాలు కచ్చితంగా ఉంటాయని పలు జ్యోతిషశాస్త్ర పండితులు అభిప్రాయపడతారు. ఉత్తర భారతంలో జ్యోతిష పండితులు నవాంశ చక్కటి ఆధారంగా చాలా నిర్దుష్ట ఫలితాలు చెప్పగలరని ప్రతీతి. జ్యోతిష శాస్త్రంలో నవాంశకు చాలా ప్రాధ్యనత ఉంది.
పైన ఉన్న నవాంశచక్రానికి విశ్లేషణ.
స్ట్రట్స్
స్ట్రట్స్ అనునది అంతర్జాల ఆధార అప్లికేషన్లను (వెబ్ బేస్డ్ అప్లికేషన్స్) ను వేగంగా అభివృద్ధి చేయుటకు అపాచే సాఫ్ట్‌వేర్ ఫౌండేషన్ ద్వారా పరిచయం చేయబడ్డ ఒక ఉచితంగా ఉపయోగించుకోగల వెబ్ ఫ్రేమ్‌వర్క్. 
స్ట్రట్స్ అనునది ఒక సులువైన విధానము ద్వారా అన్తర్ జాథీయ అప్లికషన్స్ ను అభివ్రుధి ఛేయుటకు కావలసిన అన్ని సదుపాయములను కలికిస్థున్ది. ఇన్దులో మనము మ్.వి.సి. అర్కిటెక్ఛర్ ను ఉపయొగిస్తాము. మనము వ్రాసే ప్రతి క్లాస్ ను ఒక action గా అన్టారు. అనగా మనము వ్రాసే ప్రతి క్లాస్ సు Action అనె Struts క్లాస్ తొ Extend చేస్తాము.
రాయచోటి గిరిరావు
రాయచోటి గిరిరావు (ఆగష్టు 25, 1865 - సెప్టెంబరు 8, 1918) ప్రసిద్ధ సంఘ సేవకులు మరియు విద్యావేత్త.
వీరు 1865, ఆగష్టు 25 తేదీన బెంగుళూరు నగరంలో వినాయక చవితి పర్వదినాన జన్మించారు. వీరి తల్లిదండ్రులు నాగేశ్వరరావు మరియు నాగమ్మ. వీరు 1881లో మెట్రిక్యులేషన్ పరీక్షలో ఉత్తీర్ణులైనారు. తర్వాత మద్రాసులోని ప్రెసిడెన్సీ కళాశాలలో చేరి ఎఫ్.ఎ. పరీక్షలో ప్రథములుగాను పిదప 1887లో బి.ఎ. పరీక్షలోను ఉత్తీర్ణులయ్యారు.
వీరు తన జీవితాన్ని దేశ సేవకై అంకితం చేయదలచి మొదటి మెట్టుగ విద్యావ్యాప్తికై కృషి చేశారు. అందుకోసం మదనపల్లిని తన కార్యక్షేత్రంగా ఎన్నుకొన్నారు. అక్కడ కొందరు వ్యక్తులతో ఒక సంఘంగా ఏర్పడి 1888న ఆ గ్రామంలోని వేంకటేశ్వరాలయంలో ఒక పాఠశాలను నెలకొల్పారు. దానికి కాంగ్రస్ హై స్కూలు అని పేరు ఉండేది. తరువాత 1891లో జాన్ కాంగ్రెస్ హై స్కూలుగా పేరు మారింది. అది క్రమంగా వృద్ధిచెంది మదనపల్లి హై స్కూలుగా మరిణమించింది. దాని నిర్వహణ లక్షణ శర్మ అనే మితృని సహాయంతో వీరే నిర్వహించారు. పాఠశాల అభివృద్ధికోసం భవనాలను నిర్మించడానికి ఆర్థిక పరమైన ఇబ్బందుల మూలంగా 1910లో అనీబిసెంట్ ఆధ్వర్యంలోని దివ్య జ్ఞాన సమాజానికి యాజమాన్యానికి అప్పగించారు. తర్వాత కూడా వీరు ఆ పాఠశాలతో అధికారిక ప్రతిపత్తితో హెడ్ మాస్టర్ గా సంబంధాన్ని నిలబెట్టుకొని దాని అభివృద్ధికి కృషిచేశారు. ఈ పాఠశాలను 1915 సంవత్సరంలో దివ్యజ్ఞాన సమాజం దీనిని గిరిరావు దివ్యజ్ఞాన కళాశాల (Giri Rao Theosophical College) గా అభివృద్ధి పరచి మద్రాసు విశ్వవిద్యాలయానికి అనుబంధ సంస్థగా చేశారు.
వీరు 1918 లో బొంబాయిలో జరిగిన దివ్యజ్ఞాన సభలకు హాజరై, తిరుగు ప్రయాణంలో అస్వస్థులై, తన కుమారుడున్న హంగరిలో దిగారు. మరునాడు వినాయక చవితి పర్వదినాన 1918, సెప్టెంబరు 8 న వీరు దివంగతులయ్యారు. వీరు ఆధ్వర్యంలో మదనపల్లెలో రూపొందిన ఆ పాఠశాల నేడు గిరిరావు థియసాఫికల్ హై స్కూలు అనే పేరుతో రాష్ట్రంలోని ఉత్తమ పాఠశాలలో ఒకటిగా పేరుపొందింది.
భూపతిరాజు రామకృష్ణంరాజు
భూపతిరాజు రామకృష్ణంరాజు (బి.ఆర్.కె.రాజు) ఆంధ్ర క్షత్రియులలో రాజ్యాంగ పదవి అధిష్టించిన మొట్టమొదటి వ్యక్తి. వీరు పశ్చిమ గోదావరి జిల్లా భీమవరం సమీపంలో కుముదవల్లి అనే గ్రామంలో భూపతిరాజు సుబ్బరాజు, చంద్రమ్మ దంపతులకు రెండవ కుమారునిగా 1949లో జన్మించారు. వీరికి భార్య విజయలక్ష్మి, కుమారులు సురేష్ రాజు, రమేష్ రాజు, వేణు, కోడళ్ళు సౌజన్య, పద్మరాగం, లక్ష్మి; మనుమరాళ్ళు ఇందిరా ప్రియదర్శిని, హాసిని, మనుమడు తేజ వర్మ ఉన్నారు.
ఆంధ్రా యూనివర్శిటీ నుండి యం.ఎ ఇంగ్లీషు లిటరేచర్, యం.ఎ పబ్లిక్ ఎడ్మినిస్ట్రీషన్, ఎం.ఎ పాలిటిక్స్ డిగ్రీలు పొందిన వీరు 1979 లో బి.ఎ, బి.కామ్ వంటి డిగ్రీ ఎంట్రన్స్ పరీక్షల కొరకు, మరియూ ఇతర పోటీ పరీక్షల శిక్షణ కొరకు, శ్రీ శారదా కోచింగ్ సెంటర్, పిల్లల విద్యాబోధన కొరకు 1984 లో భీమవరం ప్రకృతి ఆశ్రమంలో శ్రీ శారదా రెసిడెన్సియల్ స్కూల్ అనే పేరుతో పాఠశాల స్ఠాపించి 1997 వరకూ నడిపారు. తరువాత సెయింట్ పీటర్స్ పబ్లిక్ స్కూల్, వర్డ్స్ వర్త్ పబ్లిక్ స్కూల్, శ్రీ చింతలపాటి వర ప్రసాద మూర్తి రాజు గారి ఆర్థిక సహాయంతో మూర్తి రాజు రెసిడెన్సియల్ స్కూల్ వంటి విద్యాసంస్థల్ని నడిపారు.
ఇందిరా గాంధీ, రాజీవ్ గాంధీ, సోనియా గాంధీ, నందమూరి తారక రామారావు, కోట్ల విజయభాస్కరరెడ్డి, నేదురుమల్లి జనార్ధనరెడ్డి, వై.యస్. రాజశేఖరరెడ్డివంటి ప్రముఖ రాజకీయ నాయకులతో సన్నిహితులుగా మెలిగారు. విద్యారంగానికి చేసిన సేవకు గాను వీరు 2005లో ఆంధ్రప్రదేశ్ పబ్లిక్ సర్వీస్ కమిషన్ సభ్యులుగా నియమితులయ్యారు. భారత దేశంలో మొట్ట్ట మొదటిసారిగా 2006 లో గ్రూప్ 1, గ్రూప్ 2 పరీక్ష విధానంలో కామన్ సిలబస్ ప్రవేశబెట్టి విశేష మార్పులు తీసుకువచ్చి విద్యార్థిలోకానికి ఆదర్శప్రాయులైయ్యారు. 2011 లో ఆంధ్రప్రదేశ్ పబ్లిక్ సర్వీస్ కమిషన్ ఇన్-చార్జి ఛైర్మన్ గా పదవీ విరమణ చేశారు. ప్రస్తుతం వీరు వై.యస్.ఆర్. కాంగ్రెస్ పార్టీలో ప్రముఖ వ్యక్తిగా తన విశిష్ట సేవలు అందిస్తున్నారు. క్షత్రియ సేవా సమితి వారి 2012 గోల్డెన్ జూబ్లీ పుస్తకంలో ఈయన గురించి వ్యాసం ముద్రించబడింది.
టేకుమళ్ళ అచ్యుతరావు
టేకుమళ్ళ అచ్యుతరావు (ఏప్రిల్ 18, 1880 - ఫిబ్రవరి 12, 1947) ప్రముఖ విమర్శకులు మరియు పండితులు.
వీరు విశాఖపట్టణం జిల్లాలోని పోతనవలస గ్రామంలో రామయ్య మరియు వెంకమ్మ దంపతులకు విక్రమ నామ సంవత్సరం చైత్ర శుద్ధ నవమి రోజున జన్మించారు. వీరు ఎఫ్.ఎ.ను పర్లాకిమిడి లోను మరియు బి.ఎ.ను విజయనగరంలోను పూర్తిచేశారు. బి.ఎ. పరీక్షలో ఆంగ్లంలో ప్రథముడిగా నెగ్గి మెక్డోనాల్డ్ మెడల్ సాధించారు. తర్వాత రాజమండ్రిలోని ప్రభుత్వ శిక్షణ కళాశాలలోచేరి ఎల్.టి. పరీక్షలో ఉత్తీర్ణులై అక్కడనే ఉపాధ్యాయులుగా పనిచేశారు. వీరు పాఠశాలల అసిస్టెంట్ ఇన్ స్పెక్టర్ పదవిని అలంకరించి క్రమంగా ఉపాధ్యాయ ట్రయినింగ్ కళాశాల హెడ్ మాస్టరు పదవిని పొంది 1934లో పదవీ విరమణ చేసేవరకు ఆ పదవిలోనే ఉన్నారు. వీరు కలకత్తా విశ్వవిద్యాలయం నుండి ఎమ్.ఎ. పూర్తిచేశారు. వీరు 1900లో భమిడిపాటి ద్వారకా విశాలాక్షిని పరిణయమాడారు.
వీరు రచించిన "విజయనగర ఆంధ్ర వాజ్మయ చరిత్ర", కవి జీవిత విశేషాలను, కవికృత కావ్యాల విమర్శలను సమానంగా పర్యాలోకించిన సారస్వ గ్రంథంగా పేరుపొందినది. పింగళి సూరన రచించిన గ్రంథాల గురించి వీరు ఆంగ్లంలో విపులమైన విమర్శను రచించి దానికి "పింగళి సూరనార్యుని జీవితం, కృతులు" అను ఆంగ్ల నామంతో 1941లో ప్రచురించారు. దీనిని పిఠాపురం మహారాజా సూర్యారావు బహదూరు వారికి అంకితమిచ్చారు. వీరు "ఆంధ్ర పదములు - పాటలు" మరియు "ఆంధ్ర నాటకాలు - రంగ స్థలాలు" అనే గ్రంథాల్ని కూడా రచించారు.
వీరు 1947 ఫిబ్రవరి 12లో మద్రాసులో పరమపదించారు. వీరికి ఇద్దరు కుమారులు మరియు ఒక కుమార్తె. ప్రముఖ రచయిత టేకుమళ్ళ కామేశ్వరరావు వీరి కుమారుడు.
దిల్లీ హాట్
దిల్లీ హాట్ అనేది ఢిల్లీ ప్రధాన ప్రాంతంలో, ఫుడ్ ప్లాజా మరియు క్రాఫ్ట్ బజార్ కలయికతో ఉన్న ప్రాంతం, ఒకటి INA మార్కెట్ ఎదురుగా ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్ సమీపాన శ్రీ అరబిందో మార్గ్‌లో ఉంది, మరియు రెండవది నేతాజీ సుభాష్ ప్లేస్ మెట్రో స్టేషను ప్రక్కన ఉన్న నేతాజీ సుభాష్ ప్లేస్ వద్ద ఉంది. దిల్లీ హాట్లో భారతదేశంలోని ప్రతి రాష్ట్రాన్ని ప్రాతినిధ్యం వహించే అంగళ్ళు ఉన్నాయి, ఇవి భారతదేశ వ్యాప్తంగా లభ్యమయ్యే సంపూర్ణ రకాల యొక్క అభిరుచులను అందిస్తున్నాయి.
భారతదేశం అంతటా ఉన్న చేతివృత్తుల యొక్క దుకాణాలను, భారతదేశం యొక్క సాంస్కృతిక సంప్రదాయాల భిన్నత్వం నుండి ఏర్పరచబడినాయి. 2003 సమయంలో, ఈ మార్కెట్లో వీల్ ఛైర్‌తో ప్రవేశించటానికి, అలానే వీల్ ఛైర్‌తో బాత్ రూమ్‌లోకి కూడా వెళ్ళటానికి కుడా సౌకర్యం ఉన్నది. ఈ సౌకర్యం భారతదేశంలో సాధారణంగా ఉండదు.
మరిన్ని దిల్లీ హాట్లను ఢిల్లీలోని మిగిలిన ప్రాంతాలలో ఆరంభించాలని ప్రణాళికలు ఉన్నాయి, ఒకదానిని పీతంపూరలో తెరిచారు.
సంప్రదాయంగా వారానికి ఒకసారి పెట్టే మార్కెట్ (వీక్లీ మార్కెట్), విలేజ్ హాట్ల వలే కాకుండా దిల్లీ హాట్ శాశ్వతమైన ఏర్పాటును కలిగి ఉంది. కొన్ని దుకాణాలు శాశ్వతమైన ఏర్పాటును కలిగి ఉన్నాయి, కానీ మిగిలిన విక్రయదారులు సాధారణంగా పదిహేను రోజులకొకసారి మారుతూ ఉంటారు. ఇక్కడ అందించే ఉత్పత్తులలో ఎర్రచందనం మరియు గంధం చెక్కలతో చెక్కబడిన బొమ్మలు, అలంకరించబడిన ఒంటె చర్మపు చెప్పులు, కృత్రిమమైన వస్త్రాలు మరియు పరదాలు, రత్నాలు, పూసలు, ఇత్తడివస్తువులు, లోహపు చేతి వస్తువులు, మరియు పట్టు ఇంకా ఉన్ని వస్త్రాలు ఉన్నాయి. ఈ ప్రాంగణంలో ఉన్న ప్రదర్శనా మందిరంలో చేతి కళలను మరియు మగ్గాల మీద నేసిన వాటిని ప్రోత్సహించటానికి ప్రదర్శనలు నిర్వహించబడతాయి. కుమ్మరి వస్తువులను అమ్మడానికి దరఖాస్తు పద్ధతి ఉంది మరియు విక్రయించడానికి ప్రదేశాలను విక్రయదారుడు ఏ రాష్ట్రం నుంచి వచ్చాడో అనేదాని మీద ఆధారపడి కేటాయించబడుతుంది.
దిల్లీ హాట్లో కొనుగోలు చేయటానికి నామమాత్రపు ప్రవేశ రుసుము చెల్లించవలసి ఉంటుంది.
విక్రమ
క్రీ.శ. 1880-1881 మరియు 1940-1941 లో వచ్చిన తెలుగు సంవత్సరానికి విక్రమ అని పేరు.
జనతాదళ్
జనతా దళ్ ఒక భారతదేశ రాజకీయ పార్టీ. ఇది జనతా పార్టీ లోని ఒక ప్రధాన రాజకీయ పక్షంతో పాటు, లోక్ దళ్ మరియు వి.పి.సింగ్ నాయకత్వంలోని కొందరు భారత జాతీయ కాంగ్రెస్ లోని సభ్యుల కలయికతో ఏర్పడింది.
1989 లో రాజీవ్ గాంధీ నేతృత్వంలోని కాంగ్రెస్ (ఐ) బోఫోర్స్ కుంభకోణం ఆరోపణల వలన ఎన్నికలలో అధికారాన్ని కోల్పోయిన తరువాత, ఇది మొదటి సారిగా అధికారంలోకి వచ్చింది. అప్పుడు ఏర్పడిన నేషనల్ ఫ్రంట్ సంకీర్ణ ప్రభుత్వంలో జనతా దళ్ మరి కొన్ని చిన్న పార్టీలు ఉండగా, భారతీయ జనతా పార్టీ మరియు కమ్యూనిస్టులు బయటి నుంచి మద్దతు ఇచ్చారు. వి.పి.సింగ్ ప్రధాన మంత్రిగా ఉన్నారు. నవంబరు 1990లో ఈ సంకీర్ణం కుప్ప కూలింది. చంద్ర శేఖర్ నాయకత్వంలో, జనతా దళ్ లోని ఒక వర్గము మరియు కాంగ్రెస్ (ఐ) మద్దతుతో మరొక కొత్త ప్రభుత్వం అధికారంలోకి వచ్చింది. కాంగ్రెస్ పార్టీ లోని సేనియర్ నేత, ప్రధాని పదవికి అభ్యర్థి కాగల అశోక్ కుమార్ సేన్ పార్టీని వదిలి జనతా దళ్ ప్రభుత్వంలో ఉక్కు మరియు గనుల శాఖకు క్యాబినెట్ మంత్రిగా చేరడం, అప్పట్లో ఎంతో వివాదాస్పదం అయింది. ఎలాగైతేనేమి, ఈ సంకీర్ణం జూన్ 1991లో కూలిపోయి మళ్ళీ ఎన్నికలు రావడానికి, కాంగ్రెస్ ప్రభుత్వం అధికారంలోకి రావడానికి కారణం అయ్యింది.
1996లో కాంగ్రెస్ (ఐ) బయటి నుంచి మద్దతు ఇవ్వగా, హెచ్. డి. దేవెగౌడ ప్రధాన మంత్రిగా జనతా దళ్ నాయకత్వంలోని యునైటెడ్ ఫ్రంట్ ప్రభుత్వం అధికారంలోకి రావడంతో ఈ పార్టీకి రెండవ విడత అధికారం మొదలయింది. యునైటెడ్ ఫ్రంట్ లోని భాగస్వామ్య పక్షాల మద్దతుతో అధికారాన్ని కైవసం చేసుకోవచ్చనే ఆశతో ఒక సంవత్సరం లోపే కాంగ్రెస్ (ఐ) తన మద్దతును ఉపసంహరించుకోగా ఇందర్ కుమార్ గుజ్రాల్ జనతా దళ్ నుంచి తరువాతి ప్రధాన మంత్రి అయ్యారు. ఆయన ప్రభుత్వం కొన్ని నెలల్లోనే కూలిపోగా, ఫిబ్రవరి 1998లో జనతా దళ్ నాయకత్వంలోని సంకీర్ణం భారతీయ జనతా పార్టీకి తన అధికారాన్ని కోల్పోయింది.
యునైటెడ్ ప్రొగ్రెసివ్ అలయన్స్ లోని పార్టీలు
నేషనల్ డెమోక్రటిక్ అలయన్స్ లోని పార్టీలు 
నూతన థర్డ్ ఫ్రంట్ లోని పార్టీలు
కుమార్ మంగళం బిర్లా
కుమార మంగళం బిర్లా (జననం: 1967 జూన్ 14) ప్రముఖ భారతీయ పారిశ్రామికవేత్త, ఆదిత్య బిర్లా గ్రూప్ అధ్యక్షుడు. గ్రాసిం, హిండాల్కో, అల్ట్రాటెక్ సిమెంట్, ఆదిత్య బిర్లా నువో, ఐడియా సెల్యులర్, ఆదిత్య బిర్లా రిటెయిల్, కెనడాకు చెందిన ఆదిత్య బిర్లా మినక్స్ మొదలైన కంపెనీలు ఈ గ్రూపులో ఉన్నాయి. ఈయన బిర్లా ఇన్స్టిట్యూట్ ఆఫ్ టెక్నాలజీ అండ్ సైన్స్ (బిట్స్ పిలాని)కు కులపతి.
కుమార మంగళం బిర్లా రాజస్తాన్ రాష్ట్రంలో మార్వాడీ వ్యాపారులైన బిర్లాల కుటుంబంలో జన్మించారు. చార్టర్డ్ అకౌంటంట్ అయిన కుమార మంగళం బిర్లా లండన్ బిజినెస్ స్కూల్‌లో ఎంబిఎ చేసాడు. ప్రస్తుతం అక్కడ గౌరవ సభ్యుడు కూడా. అతని భార్య నీరజ కస్లివాల్. వారికి అనన్యశ్రీ, అర్యమన్ విక్రం, మరియు అద్వైతేశ అని ముగ్గురు పిల్లలు ఉన్నారు.
ఆదిత్య బిర్లా గ్రూప్‌కు అధిపతిగా ఉంటూ పరిశ్రమకు, యాజమాన్య పద్ధతులకు కుమార్ మంగళం బిర్లా అందించిన సేవలకు గాను గుర్తింపుగా అనేక పురస్కారలు గౌరవాలు పొందాడు.
2006
2005
2004
2003
2002
2001
2000
1999
కాపు (కులం)
కాపు (మున్నూరు కాపు) అనేది దక్షిణ భారత రాష్ట్రమైన తెలంగాణా మరియు ఆంధ్రప్రదేశ్ లో ప్రధానంగా అగుపించే మున్నూరు కాపు, తూర్పు కాపు మరియు ఒంటరి మొదలైన ఉప-కులముల యొక్క సామాజిక వర్గాన్ని సూచిస్తుంది. తెలుగులో కాపు అనే పదానికి అర్ధం కర్షకుడు లేదా "రక్షకుడు" . కాపులు తెలుగు మాట్లాడుతారు మరియు వారు ప్రధానంగా కర్షక వర్గం వారు. తెలంగాణాలో పటేల్ అని పేరు చివర ఈ మధ్య పెట్టుకుంటున్నారు.
ఆంధ్రప్రదేశ్ లో కాపులు ఎక్కువగా తీరప్రాంత జిల్లాలు, ఆంధ్రప్రదేశ్ యొక్క ఉత్తర తెలంగాణా మరియు రాయలసీమ ప్రాంతములలో ఎక్కువగా ఉన్నారు. వారు తమిళనాడు, కర్ణాటక, కేరళ, మహారాష్ట్ర, ఛత్తీస్ ఘడ్, ఒడిషా మరియు భారత దేశంలోని కొన్ని ఇతర రాష్ట్రములు అదేవిధంగా శ్రీలంకలో కూడా అధిక సంఖ్యలో ఉన్నారు. కాపు ఉప కులాలైన బలిజ, తెలగ, మున్నూరు కాపు, తూర్పు కాపు మరియు ఒంటరి ఆంధ్రప్రదేశ్ జనాభాలో సుమారు 28 శాతం ఉన్నారు. దీనితో వీరు ఆ రాష్ట్రంలో ఏకైక పెద్ద వర్గం అయ్యారు. ఇరవయ్యవ శతాబ్దం యొక్క చివరి దశాబ్దములలో, వారిలో కొందరు విదేశములలో స్థిరపడ్డారు, ముఖ్యంగా యునైటెడ్ స్టేట్స్, యునైటెడ్ కింగ్డం, బోనైర్, న్యూజీలాండ్, మలేషియా, దక్షిణఆఫ్రికా, సింగపూర్, కెనడా, ట్రినిడాడ్, నెదర్లాండ్స్, జింబాబ్వే, క్యురకావ్, చైనా, గయానా, మారిషస్ మరియు ఆస్ట్రేలియాలలో స్థిరపడ్డారు.
కాపులు ఆంధ్ర తెలంగాణా ప్రాంతమునకు చెందినవారు. కాపులు ఇండో- ద్రావిడియాన్ జాతికి చెందినవారు. ఈ జాతి వారు ఉత్తరప్రదేశ్, బీహార్ అంతటా విస్తరించిన ఉత్తర భారతదేశపు గంగా మైదానములలో ఉన్న పురాతన నగరములైన, కపిలవస్తు పట్టణం రాజధాని ప్రాంతం రాజ్యం నుండి దేశమంతా వలస వెళ్లారు. ఈ వలస 2500 సంవత్సరముల క్రితం జరిగి ఉండవచ్చని అనిపిస్తుంది. చారిత్రక ఆధారాల ప్రకారం హిందూ ధర్మ తత్వ విభాగాలైన కపిల న్యాయ జెమిని వైశేషిక పూర్వమీమాంస ఉత్తర మీమాంస లలో అతి ప్రాచినమైన విభాగము తత్వవేత్త కపిలుడు ప్రవచించిన శాంక్య సిద్ధాంతం. కపిలుడు శాఖ్య వంశానికి చెందినా వాడు. ఈ కపిలుడు సిద్ధాంతాన్ని నమ్మి వ్యవసాయము చేస్తూ మరియు విదేశీయుల నుండి దేశాన్ని కాపాడుతూ పరిపాలన చేసిన వారే కాపులు. కపిలుని పేరిటనే అతని శాక్య వంశస్థులకు కాపులు అనే పేరు వచ్చింది. ఈ శాక్య వంశములో గొప్పవాడైన శుద్ధోదనుడు కపిలుడు మరణించిన 200 సంవత్సరాల తర్వాత అతని మీది గౌరవముతో పేరుతొ " కపిలవస్తు " నగరాన్ని నిర్మించి తన రాజధానిగా చేసుకున్నాడు. శుద్ధోదనుడు కొడుకైన సిద్ధ్హార్తుడు కపిలుడి శాంఖ్య సిద్దాంతాన్ని విస్తరించి బుద్ధ ధర్మాన్ని బోధించిండు. బుద్ధుని తర్వాత అతని వారసుల కాలములో రాజ్యముని కోల్పోయి ఈ శాఖ్య వంశస్థులందరూ దేశమంతా విస్తరించారు. ఒక్కో రాష్ట్రములో ఒక్కో పేరుతొ పిలవబడ్డారు. కాన్భీ (కున్భీ ), కాపు, కుర్మి,మాలీలు, ఒక్కలిగలుగా ఆయా స్థానిక భాష ప్రకారం పిలుచుకోబడ్డారు.
మొదటి ఆంధ్ర సామ్రాజ్యం, శాతవాహనులు
థింపూ
థింపూ ( Tibetan script: ཐིམ་ཕུག།, Dzongkha :ཐིམ་ཕུ ) భూటాన్ లోని అతి పెద్ద నగరం మరియు ఆ దేశ రాజధాని. పడమటి మధ్య భాగంలోని థింపూ జిల్లాలో గల ఈ నగరం చుట్టూ ఉన్న లోయ పేరు డ్జోంగ్ఖాగ్. 1961 నుండి థింపూ యే దేశ రాజధాని. 2005 నాటికి ఈ జిల్లా జనాభా 98,767 కాగా, నగరంలో జనాభా 79, 185.
వాంగ్ చూ నది వలన ఏర్పడ్డ పడమటి లోయకి ఉత్తర దిక్కు నుండి దక్షిణ దిక్కు వరకు థింపూ నగరం వ్యాపించి ఉంది. అయితే ఇతర దేశ రాజధానులవలె థింపూకు విమానాశ్రయం లేదు. పారో విమానాశ్రయం నుండి థింపూకు క్యాబ్ ల ద్వారా ప్రయాణించవచ్చును.
రాజకీయ, ఆర్థిక శక్తి గల థింపూ వ్యవసాయంలోను ముందుండటంతో దేశ GNP కి 45% తోడ్పడుతుంది. పర్యాటకం దేశ ఆదాయనికి అతి ముఖ్యమైనప్పటికీ ఈ రంగం వలన దేశ సంప్రదాయాలకి ఎటువంటి భంగం కలగకుండా జాగ్రత్తలు తీసుకొన్నది.
సాహిత్యంలో, మతంలో, పద్ధతుల్లో, జాతీయ వస్త్రధారణలో, సంగీతంలో, నృత్యంలో మరియు ప్రకటనా రంగంలో థింపూ భూటాన్ సంస్కృతిని పుణికి పుచ్చుకుంటుంది.
1960 కి పూర్వం థింపూ పల్లెటూళ్ళ సమూహంగా ఉండేది. 1885 లో ఇప్పటి చాంగ్లిమిథాంగ్ మైదానంలో ఒక యుద్ధం జరిగింది. ఈ యుద్ధంలో ఉగ్యెన్ వాంగ్చుక్ గెలుపొందాడు. అప్పటి నుండి ఈ మైదానం చాలా ప్రాముఖ్యత సంపాదించుకొన్నది. ఇందులో ఇప్పుడు క్రికెట్, ఫుట్ బాల్ మరియు విల్లంబుల పోటీలు నిర్వహింపబడతాయి. 1974 లో ఈ మైదానం పునర్నిర్మింపబడింది. వాంగ్చూ వంశస్థులు సంఘ శ్రేయోభిలాషులు కావటంతో దేశమంతా శాంతి సౌభాగ్యాలతో వర్థిల్లినది. మూడవ రాజు జిగ్మే దోర్జీ వాంగ్చుక్ జమీందారీ వ్యవస్థను నిర్మూలించి, పన్ను విధానాలను మార్చి అభివృద్ధికి దోహదపడ్డాడు. 1952లో పునాఖా నుండి రాజధానిని థింపూకి మార్చారు. నాల్గవ రాజు జిగ్మే సింగ్యే వాంగ్చుక్ దేశాభివృద్ధికి భారతదేశం సహాయ సహకారాలను పొందాడు. 1961 లో థింపూ భూటాన్ రాజధానిగా ఏర్పడినది.
వి. ఎస్. రమాదేవి
డా. వి. ఎస్. రమాదేవి (జనవరి 15, 1934 - ఏప్రిల్ 17, 2013) భారతదేశపు మొట్టమొదటి మహిళా ప్రధాన ఎన్నికల కమీషనరు మరియు హిమాచల్ ప్రదేశ్ మరియు కర్ణాటక రాష్ట్రాల గవర్నరు. భారతదేశం గర్వించతగ్గ అడ్మినిస్ట్రేటర్ గా ఖ్యాతికెక్కారు. ఒక తెలుగుమహిళ దేశం గర్వించతగ్గ బ్యూరోక్రాట్ గా ఎదిగిన తీరు నేటి మహిళలకు ఎల్లప్పుడూ స్ఫూర్తినిస్తూనే వుంటుంది. 
వీరు పశ్చిమగోదావరి జిల్లా చేబ్రోలులో 1934, జనవరి 15 తేదీన జన్మించారు. వీరి తల్లిదండ్రులు వి.వి. సుబ్బయ్య మరియు వి. వెంకట రత్నమ్మ. ఏలూరు మరియు హైదరాబాదు నగరాలలో ఎమ్.ఎ., ఎల్.ఎల్.ఎమ్. పూర్తిచేశారు. వీరు 1959లో ఆంధ్ర ప్రదేశ్ హైకోర్టులో న్యాయవాదిగా పనిచేయడం మొదలుపెట్టారు. తరువాత గ్రూప్ A ఆఫీసర్ గా కేంద్ర ప్రభుత్వంలో నియమితులయ్యారు. ఇండియన్ లీగల్ సర్వీసులో నియుక్తులై వివిధ హోదాలలో పనిచేశారు. లెజిస్లేటివ్ శాఖ ప్రత్యేక కార్యదర్శిగా, లా కమిషన్ మెంబర్ కార్యదర్శిగా, లెజిస్లేటివ్ శాఖ కార్యదర్శిగా పనిచేశారు. వీరు కస్టమ్స్ ఎక్సైజు అప్పీళ్ల ట్రిబ్యునల్ సభ్యులుగా పనిచేశారు.
వీరు భారతదేశపు మొట్టమొదటి మహిళా ప్రధాన ఎన్నికల కమీషనరుగా నవంబరు 1993 సంవత్సరంలో కొంతకాలం ( 26.11.1990 నుండి 11.12.1990 వరకు) పనిచేశారు. జూలై 1993లో రాజ్య సభ సెక్రటరీ జనరల్ గా నియమితులై 1997 వరకు ఆ పదవిలో ఉన్నారు. 1997లో హిమాచల్ ప్రదేశ్ గవర్నరు (26.07.1997 నుండి 01.12.1999 వరకు) గా నియమితులయ్యారు. వీరు ఈ పదవిలో 1997 జూలై 25 నుండి 01 డిసెంబరు 1999 వరకు పనిచేశారు. 1999లో కర్ణాటక గవర్నరుగా పదవీ బాధ్యతలు స్వీకరించారు. కర్ణాటక రాష్ట్రానికి తోలి మహిళా గవర్నర్ ఈవిడే (02.12.1999 నుండి 20.08.2002 వరకు) 2002 ఆగస్టు 21 వరకు ఆ పదవిలో కొనసాగారు. ఈమె కామన్ వెల్త్ అసోసియేషన్ ఆఫ్ లెజిస్లేటివ్ కౌన్సిల్ కు అధ్యక్షులుగా ఎన్నికైన తొలి ఆసియా దేశస్తులు.
ఈమె తెలుగు భాషలో ఇరవైకి పైగా గ్రంథాలు, నవలలు, కథానికలు, వ్యాసాలు, నాటకాలు రచించారు. ముఖ్యంగా స్త్రీలు-చట్టాలు అంశాలుపై అనేక వ్యాసాలు రాసారు. రచయిత్రిగా వీరిని అఖిల భారత రచయిత్రుల సదస్సులో సత్కరించారు. వీరు ఢిల్లీ ఆంధ్ర వనితా మండలి అధ్యక్షులుగా పనిచేశారు.
ఈమె వి. ఎస్. రామావతార్ ను వివాహమాడారు. వీరికి ఒక కుమారుడు మరియు ఇద్దరు కుమార్తెలు.
వీరిని శ్రీకృష్ణదేవరాయ విశ్వవిద్యాలయం గౌరవ డాక్టరేట్ తో సత్కరించింది.
2013, ఏప్రిల్ 17 న తన 79వ ఏట అనారోగ్యంతో బెంగుళూరులో మరణించారు.
తెలుగు ప్రముఖులు
పర్వతనేని ఉపేంద్ర
పర్వతనేని ఉపేంద్ర (సెప్టెంబర్ 27, 1936 - నవంబర్ 17, 2009) మాజీ పార్లమెంటు సభ్యులు మరియు మాజీ కేంద్ర మంత్రి.
ఇతను తూర్పు గోదావరి జిల్లాలోని పోతునూరు గ్రామంలో జన్మించాడు. ఆంధ్ర విశ్వవిద్యాలయం నుండి ఎం.ఎ. పట్టాను పొందాడు. రైల్వే మంత్రిత్వ శాఖలో కలకత్తాలో జాయింట్ డైరెక్టర్ గా పనిచేశాడు. భారతీయ జనతా పార్టీ లోని మధుదండావతే మంత్రివర్గంలో 1977-79లో స్పెషల్ అసిస్టెంట్ గా పేరుపొందాడు.
తెలుగు దేశం పార్టీ స్థాపించిన తొలి రోజుల్లో కార్యదర్శిగా పార్టీ రూపురేఖలు తీర్చి దిద్దడంలో నందమూరి తారక రామారావుకు సహకరించి మంచి పేరు సంపాదించాడు. 1984 నుండి 1990 ల మధ్య రాజ్యసభ సభ్యుడిగా తెలుగు దేశం పార్టీ నాయకులుగా వ్యవహరించాడు. 1989లో జనతా ప్రభుత్వ నేతృత్వంలో విశ్వనాధ ప్రతాప్ సింగ్ మంత్రివర్గంలో ఇతను కేంద్ర సమాచార ప్రసార మంత్రిత్వ శాఖను చేపట్టి (1989 - 1990) సమర్ధవంతంగా నిర్వహించాడు. ఆ కాలంలో ప్రసార భారతి బిల్లు ప్రవేశ పట్టడంలోకీలక పాత్ర వహించాడు. 1990లో తిరిగి రాజ్యసభ సభ్యులయ్యారు. కాంగ్రెస్ పార్టీలో చేరి 1996 మరియు 1998లలో విజయవాడ లోకసభ నియోజకవర్గం నుండి 11వ మరియు 12వ లోకసభకు ఎన్నికయ్యాడు.
2009 ఎన్నికల ముందు ఇతను ప్రజా రాజ్యం పార్టీలో చేరాడు.
తన రాజకీయ అనుభవాల గురించి ఇతను "గతం స్వగతం" అనే పుస్తకాన్ని రచించాడు.
ఇతను 2009, నవంబర్ 17 తేదీన పరమపదించాడు. ఇతనికి ముగ్గురు కుమారులు మరియు ఒక కుమార్తె. ప్రముఖ రాజకీయ నాయకుడు లగడపాటి రాజగోపాల్ ఇతని అల్లుడు.
భారతదేశ ప్రజా సేవ
భారతదేశ ప్రజాసేవ ఆంగ్ల పదంలోని ప్రారంభ అక్షరాల సముదాయంతో ICS గా అందరికీ సుపరిచితం.బ్రిటిష్ ప్రభుత్వం భారతదేశంలో పరిపాలనలో ఉన్నప్పటి నుండి మొదలై శ్రేష్టమైన ప్రజాసేవ నిర్వహింపబడుతుంది. అప్పుడు సామ్రాజ్యవాద ప్రజాసేవ గా పిలవబడేది కానీ స్వతంత్రం తర్వాత నిర్వహణలో మార్పులు వచ్చి భారతదేశంలో ఆధునిక ప్రజాసేవలు నిర్వహిస్తుంది.
ఈస్ట్ ఇండియా కంపెనీ యొక్క అధికారం క్రింద వారి అధీనంలో ఉండే పరిపాలకులు కొన్ని భూభాగాలను చూసుకునేవారు. అప్పటి నుండి గౌరవనీయమైన ఈస్ట్ ఇండియా కంపెనీ సేవకులు (HEICS ) గా పిలవబడేవారు.
బ్రిటిష్ ప్రభుత్వం భారతదేశంలో పరిపాలనలో ఉన్నప్పుడు రెండు ప్రత్యేక వర్గాలైన ప్రజాసేవకులు ఉండేవారు. కంపెనీతో ఓడంబడికలోకి చేరిన ఉద్యోగులు ఉన్నత వర్గాలుగా గుర్తించి ఒడంబడిక సేవకులు పిలవబడేవారు. ఎటువంటి ఒప్పందాలకు సంతకం చేయని వారు ఒడంబడికకు చెందని వారుగా పిలవబడేవారు. రెండవ వర్గం సాధారణంగా క్రింది స్థాయికి చెందిన పదవులు చేపట్టేవారు. ఒడంబడికకు చెందిన మరియు చెందని రెండు వర్గాల మధ్య వైవిధ్యం 1886 -87 సంవత్సరాలలో ప్రజాసేవ కమిషన్ యొక్క సిఫారసుతో భారతదేశ సామ్రాజ్యవాద ప్రజాసేవకు తెర పడింది. అయినప్పటికీ బాక్స్ వాలా పాదచారులతో సహా దీర్ఘకాలంగా ఎవరైతే జీతం కోసం పనిచేస్తారో వారిని ఒడంబడిక ఉద్యోగులు అన్న పదంతో పిలవడం ఇంకా కొనసాగుతూనే ఉంది. సామ్రాజ్యవాద ప్రజా సేవ పేరు భారత ప్రజా సేవగా రూపాంతరం చెందింది. ఏది ఏమైనా భారత ప్రజా సేవ (ICS ) పదం మాత్రం అలాగే ఉంది. ఒడంబడికకు కట్టుబడి పనిచేసే ప్రజా సేవకులను ఆంగ్ల పదాల ప్రారంభ అక్షరాల సముదాయం ICS ఇప్పటికీ సూచిస్తుంది.
పంతొమ్మిదవ శతాబ్దం రెండవ సగంలో మూడవ వర్గం అయిన శాసనాత్మక ప్రజా సేవ పనిచేసేది. అది 1890వ సంవత్సరం మొదట్లో విడదీయబడింది. ఈ వర్గం కోసం భారత గౌరవనీయమైన ధనిక కుటుంబాల నుండి యువకులను నియమించారు. ఎచ్చిసన్ కమిషన్ సిఫారసుతో ఈ సేవ స్థానాన్ని ఖాళీ చేసి ప్రాంతీయ ప్రజా సేవలు ఆ స్థానాన్ని భర్తీ చేసాయి. దీనిలో రెండు అధికార స్థాయిలు ఉన్నాయి. అవి, ప్రాంతీయ ప్రజాసేవ మరియు క్రింది అంతస్తు ప్రజాసేవ. ముందు ముందుకు అధికార స్థాయి సంస్థ నుండి పరిపాలక విభాగాల వరకు పధకాల అమలు యొక్క ఫలితాల వలన అభివృద్ధి జరుగుతుంది. ఉదాహరణకు, అటవీ మరియు ప్రజా కార్యకలాపాల యొక్క విభాగాలు రెండూ సామ్రాజ్యవాద మరియు ప్రాంతీయ శాఖలు. ప్రజాసేవలో మౌలిక అధికార స్థాయి వ్యవస్థ అచ్చిసన్ కమిషన్ యొక్క సిఫారసును అనుసరించి ఏర్పాటు చేయబడింది.
1912వ సంవత్సరంలో ఇస్లింగ్తాన్ కమిషన్ నియమించబడింది కానీ మొదటి ప్రపంచ యుద్ధం వలన మరియు 1917వ సంవత్సరం ఆగస్టు ప్రకటన వలన దానిలో ఉన్న సిఫారసులు పాతవి అయిపొయిన తర్వాత దాని నివేదిక మాత్రం 1917వ సంవత్సరంలో ప్రచురించబడింది. అందువలన వాటికీ ఎటువంటి గుర్తింపు ఇవ్వబడలేదు. 1934 వ సంవత్సరంలో భారత పాలనా వ్యవస్థ క్రమేణా ఏడు అఖిల భారత సేవలు మరియు అయిదు కేంద్ర విభాగాలు కలిగినదిగా రూపొందింది. ఇవన్నీ ప్రాంతీయ మరియు ప్రభుత్వ అధినంలో రాష్ట్ర కార్యదర్శి మరియు ముగ్గురు కేంద్ర విభాగాలతో పనిచేస్తుంది. ICS మరియు భారత పోలీసు (సేవ) వారికీ ఎక్కువగా బదిలీలు అవుతూ ఉంటాయి. అందువలన ఈ సేవల అధికార నియంత్రణ మరియు నియామకాలు రాష్ట్ర కార్యదర్శి నుండి ప్రాంతీయ ప్రభుత్వాలకు బదిలీ చేయబడింది. 1924వ సంవత్సరంలో లీ కమిషన్ నివేదికలో తెలిపిన విధంగా భారత మరియు కేంద్ర సేవలు కేంద్ర ఉచ్ఛసేవలుగా గుర్తించబడతాయని చెప్పింది. ఇది కూడా దానికి సంబంధించిన దానివలెనే కనిపిస్తుంది.
భారతదేశం విభజించబడిన తర్వాత, ప్రజాసేవలు పాకిస్తాన్లో పాకిస్తాన్ ప్రజా సేవలు (CSP ) గా, భారతదేశంలో భారత ప్రజా సేవగా పేర్లు మారాయి.
1904వ సంవత్సరంలో ICS పరీక్షలో రెండు భాగాలలో ఒకదానిలో మొదటివాడుగా నిలిచిన మొట్టమొదటి భారతీయుడు గురుసదాయ్ దత్.
భారత ప్రజా సేవ యొక్క భారత సభ్యుల జాబితా చుడండి.
పంచాగ్నుల ఆదినారాయణ శాస్త్రి
పంచాగ్నుల ఆదినారాయణ శాస్త్రి (1890 - 1951) సంస్కృతాంధ్ర ప్రాకృత భాషా పండితులు.
వీరి తల్లిదండ్రులు వేంకటేశ్వర్లు మరియు అలమేల్మంగ. వీరి అన్నయ్య పంచాగ్నుల దక్షిణామూర్తి శాస్త్రి.
వీరు మద్రాసులోని ఆంధ్ర పత్రిక కార్యాలయంలో పనిచేశారు. 1908 నుండి ఆ పత్రిక ఉగాది సంచికలు వీరి పర్యవేక్షణలోనే విదులయ్యాయి. వీరు 1930లో ఆర్య భారతీ గ్రంథమాలను నెలకొల్పి కొన్ని సంస్కృత గ్రంథాలను ప్రకటించారు. తర్వాత బరంపురంలోని కళ్లికోట రాజా కళాశాలలో ఆంధ్ర పండిత పదవిని జీవితాంతం అలంకరించారు.
వీరు రాజశేఖరుని కావ్యమీమాంస; వ్యాత్సాయనుని కామసూత్రాలు, గౌతముని ధర్మసూత్రాలు విశేషాంశాలను చేర్చి సులభమైన ఆంధ్ర వివరణలతో ప్రకటించారు. కౌటిల్యుని అర్థశాస్త్రానికి అపూర్వ విశేషాలతో తెలుగు వ్యాఖ్యను, ఆంధ్ర లిపి పరిణామం అను గ్రంథాన్ని రచించారు. వీరికి నవ్య సాహిత్యంలోను మరియు వ్యవహారిక భాషలోను మక్కువ ఎక్కువ. గిడుగు వెంకట రామమూర్తి పంతులు గారికి తోడుగా ఉండి వ్యవహారిక భాషోద్యమంలోను, నవ్య సాహిత్య పరిషత్తు వారితో ఎంతో కృషిచేసి అనేక వ్యాసాలు రచించారు. వీరు "ప్రతిభ" పత్రికలో నవ్య సాహిత్య స్వరూప స్వభావాలను విపులంగా చర్చించారు.
పంచాగ్నుల ఆదినారాయణ శాస్త్రి జీవిత విశేషాలు